
32 DR.31.10.2013 

 
Laporan Ketua Audit Negara tentang ketirisan, pembaziran tidak akan diselesaikan. 
Sepatutnya ini menjadi perkara pokok. 

Dalam bilangan 1.4 juta pekerja awam iaitu terbesar di dunia, sepatutnya cara 
mengatasi masalah dalam Auditor General's Report, dicadangkan oleh kerajaan melalui 
redeployment pekerja-pekerja. Tanpa mengakui masalah sebenarnya yang wujud, kerajaan 
tidak akan mengatasi masalah kewangan negara sampai bila-bila pun. 

Belanjawan menyatakan secara kuantitatif apa yang akan dilaksanakan tetapi 
tidak menyentuh secara kualitatif, apakah manfaat kepada rakyat terutamanya yang miskin. 
Laporan Ketua Audit Negara melaporkan; 

(i) kelemahan pelaksanaan projek berpunca dari kurang 
pemantauan. Maksudnya, kecuaian dan ia juga menyatakan 
syarat kontrak tidak selaras dengan Surat Pekeliling 
Perbendaharaan. Maksudnya, kerajaan arah dan kerajaan 
sendiri ingkar, 

(ii) Audit melapor 83 projek Kementerian Kerja Raya mansuh dan 
hanya RM1.1 bilion dari RM2.2 bilion bon pelaksanaan dikutip 
balik iaitu 50% berkurangan. Maksudnya, penguatkuasaan lemah 
atau no political will to enforce, dengan izin. 

(iii) Auditor General's Report juga melaporkan bahawasanya reka 
bina atau design and build secara rundingan terus patut dikaji 
semula kerana kosnya terlalu tinggi. Maksudnya, adalah setiap 
tahun pembaziran berlaku.  

Saya percaya tahun depan isu-isu ini akan diulang dalam Laporan Audit dengan 
tambahan contoh-contoh. Di Terengganu, contohnya adalah projek pembaziran iaitu Pusat 
Bebas Cukai Hutan Tasek Kenyir Hulu Terengganu sedang dijalankan walaupun surat 
jawapan Kementerian Kewangan kepada saya bertarikh 1 Oktober 2013 menyatakan status 
bebas cukai lulus secara prinsip sahaja, bersyarat kajian daya saing dan impak minimum 
alam sekitar disiapkan. 

Akan tetapi hari ini projek separuh siap. Kos projek ini menelan belanja RM300 juta 
kompleks bebas cukai sahaja dan Pulau Bayas di mana kompleks ini didirikan telah botak 
daripada apa-apa pertumbuhan atau pokok, gondol. Di manakah ecotourism akan berlaku 
di Kenyir kalau inilah daya tarikan pertama untuk mereka datang ke Kenyir. Talian elektrik di 
sini juga telah merintangi 33 kilometer daripada Tanah Besar melalui beberapa puluh pulau, 
memakan belanja RM30 juta. Padahal masalah sama elektrik dapat diatasi dengan hanya 
dengan membina dua genset iaitu belanjanya hanya RM500,000. Kenapa mesti belanja 
RM30 juta? Sementara ramai orang Melayu Hulu Terengganu tiada elektrik dan dalam 
keadaan yang daif. Orang asal Orang Asli masih merayau-rayau di hutan Kenyir dan hutan 
Taman Negara. Di manakah konsep rakyat di dahulukan? Ini saya pasti akan muncul di 
dalam Laporan Audit Negara tahun depan. 

Contoh kedua yang akan diulangi pembaziran adalah pelanggaran dua jabatan 
kerajaan, syarat-syarat yang ditentukan oleh jabatan kerajaan iaitu JPS dan juga Jabatan 
Alam Sekitar dan dalam penambakan dan muka Kuala Sungai Terengganu. Projek ini 
rundingan terus secara design and build, memakan belanja lebih kurang RM150 juta telah 
dilakukan walaupun Auditor General's Report berkali-kali menyatakan design and build 
rundingan terus patut tidak diadakan kecuali dalam keadaan yang amat luar biasa. 

Keadaan penambakan ini dilakukan dalam keadaan 180 ekar reclaimed land sudah 

lapan tahun siap dan tidak ada apa-apa lagi pun dibina. Dalam melaksanakan projek ini 
juga tiada kajian EIA dan tiada kajian hydrology study yang wajib dijalankan telah dibuat 
oleh pemaju atau kontraktor. Saya telah mendapat pengesahan dari JPS melalui surat 
mereka bertarikh 4 September, tiada EIA, tiada hidrologi yang diperlukan telah disiapkan. 
Saya juga telah menerima surat daripada Jabatan Alam Sekitar, 25 September. 
Menyatakan yang sama, bahawa tiada EIA dan hydro study telah dijalankan. Jadi, syarat 
jabatan-jabatan kerajaan telah dilanggar oleh kerajaan sendiri untuk mengejar projek untuk 
apa? Bukan projek keperluan tetapi projek keindahan sahaja. 

Satu lagi yang ingin saya timbulkan di sini, apa yang dikatakan oleh Audit Negara. 
Jabatan berkenaan mestilah bertanggungjawab tetapi di dalam kerja penambakan di dalam 
Sungai Kuala Terengganu ini yang begitu padat dengan penduduk, JPS yang sepatutnya 



Laporan Ketua Audit Negara tentang ketirisan, pembaziran tidak akan diselesaikan. Sepatutnya ini menjadi perkara pokok. Dalam bilangan 1.4 juta pekerja awam iaitu terbesar di dunia, sepatutnya cara mengatasi masalah dalam Auditor General's Report, dicadangkan oleh kerajaan melalui redeployment pekerja-pekerja. Tanpa mengakui masalah sebenarnya yang wujud, kerajaan tidak akan mengatasi masalah kewangan negara sampai bila-bila pun. Belanjawan menyatakan secara kuantitatif apa yang akan dilaksanakan tetapi tidak menyentuh secara kualitatif, apakah manfaat kepada rakyat terutamanya yang miskin. Laporan Ketua Audit Negara melaporkan; (i) kelemahan pelaksanaan projek berpunca dari kurang pemantauan. Maksudnya, kecuaian dan ia juga menyatakan syarat kontrak tidak selaras dengan Surat Pekeliling Perbendaharaan. Maksudnya, kerajaan arah dan kerajaan sendiri ingkar, (ii) Audit melapor 83 projek Kementerian Kerja Raya mansuh dan hanya RM1.1 bilion dari RM2.2 bilion bon pelaksanaan dikutip balik iaitu 50% berkurangan. Maksudnya, penguatkuasaan lemah atau no political will to enforce, dengan izin. (iii) Auditor General's Report juga melaporkan bahawasanya reka bina atau design and build secara rundingan terus patut dikaji semula kerana kosnya terlalu tinggi. Maksudnya, adalah setiap tahun pembaziran berlaku. Saya percaya tahun depan isu-isu ini akan diulang dalam Laporan Audit dengan tambahan contoh-contoh. Di Terengganu, contohnya adalah projek pembaziran iaitu Pusat Bebas Cukai Hutan Tasek Kenyir Hulu Terengganu sedang dijalankan walaupun surat jawapan Kementerian Kewangan kepada saya bertarikh 1 Oktober 2013 menyatakan status bebas cukai lulus secara prinsip sahaja, bersyarat kajian daya saing dan impak minimum alam sekitar disiapkan. Akan tetapi hari ini projek separuh siap. Kos projek ini menelan belanja RM300 juta kompleks bebas cukai sahaja dan Pulau Bayas di mana kompleks ini didirikan telah botak daripada apa-apa pertumbuhan atau pokok, gondol. Di manakah ecotourism akan berlaku di Kenyir kalau inilah daya tarikan pertama untuk mereka datang ke Kenyir. Talian elektrik di sini juga telah merintangi 33 kilometer daripada Tanah Besar melalui beberapa puluh pulau, memakan belanja RM30 juta. Padahal masalah sama elektrik dapat diatasi dengan hanya dengan membina dua genset iaitu belanjanya hanya RM500,000. Kenapa mesti belanja RM30 juta? Sementara ramai orang Melayu Hulu Terengganu tiada elektrik dan dalam keadaan yang daif. Orang asal Orang Asli masih merayau-rayau di hutan Kenyir dan hutan Taman Negara. Di manakah konsep rakyat di dahulukan? Ini saya pasti akan muncul di dalam Laporan Audit Negara tahun depan. Contoh kedua yang akan diulangi pembaziran adalah pelanggaran dua jabatan kerajaan, syarat-syarat yang ditentukan oleh jabatan kerajaan iaitu JPS dan juga Jabatan Alam Sekitar dan dalam penambakan dan muka Kuala Sungai Terengganu. Projek ini rundingan terus secara design and build, memakan belanja lebih kurang RM150 juta telah dilakukan walaupun Auditor General's Report berkali-kali menyatakan design and build rundingan terus patut tidak diadakan kecuali dalam keadaan yang amat luar biasa. Keadaan penambakan ini dilakukan dalam keadaan 180 ekar reclaimed land sudah. lapan tahun siap dan tidak ada apa-apa lagi pun dibina. Dalam melaksanakan projek ini juga tiada kajian EIA dan tiada kajian hydrology study yang wajib dijalankan telah dibuat oleh pemaju atau kontraktor. Saya telah mendapat pengesahan dari JPS melalui surat mereka bertarikh 4 September, tiada EIA, tiada hidrologi yang diperlukan telah disiapkan. Saya juga telah menerima surat daripada Jabatan Alam Sekitar, 25 September. Menyatakan yang sama, bahawa tiada EIA dan hydro study telah dijalankan. Jadi, syarat jabatan-jabatan kerajaan telah dilanggar oleh kerajaan sendiri untuk mengejar projek untuk apa? Bukan projek keperluan tetapi projek keindahan sahaja. Satu lagi yang ingin saya timbulkan di sini, apa yang dikatakan oleh Audit Negara. Jabatan berkenaan mestilah bertanggungjawab tetapi di dalam kerja penambakan di dalam Sungai Kuala Terengganu ini yang begitu padat dengan penduduk, JPS yang sepatutnya.